**О б р а з л о ж е њ е**

Закон о изменама и допунама Закона о локалној самоуправи ступио је на снагу 28. јуна 2018. године.Одлука о изменама и допунама Статута Града Ниша ступила је на снагу 27. марта 2019. године.

Одлуком о изменама и допунама Статута Градске општине Пантелеј, Статут Градске општине Пантелеј („Службени лист Града Ниша“, број 53/2017 – пречишћен текст) усаглашава се са Статутом Града Ниша и Законом о локалној самоуправи.

**Чланом 1.** Одлукe о изменама и допунама Статута Градске општине Пантелеј мења се члан 2. став 3 алинеја 6. Статута Градске општине Пантелеј, промене се односе на подручје Градске општине Пантелеј, конкретно за насељено место Каменица што представља усагласавање са чланом 84. став 2 Статута града Ниша.

**Чланом 2.** допуњује се новим члановима Статут на начин што се усаглашава са законском терминологијоми уводи се обавеза Градске општине Пантелеј да преко својих органа прати процес европских интеграција Републике Србије и да за то развија потребне административне капацитете, у складу са законом и политиком Републике Србије.

**Чланом 3.** усаглашава се члан 11. Статута Градске општине Пантелеј са чланом 85. Статута Града Ниша, којим се прописују надлежности Градске општине, у делу који се односи на: оснивање месних заједница односно других облика месне самоуправе у градским насељима; уређење и обезбеђење обављања послова који се односе на изградњу, реконструкцију, одржавање, заштиту, коришћење, развој и управљање некатегорисаним путевима у насељу; подстицање и учешће у финансирању задовољења потреба грађана у области спорта; помоћ и учешће у финансирању одржавања основних школа и дечијих вртића; учешће у финансирању и постављању мобилијара и финансијско учешће у изградњи подземних контејнера и остале опреме за одржавање и унапређење животне средине.

**Чланом 4.** усаглашава се члан 21. Статута Градске општине Пантелеј, у делу који се односи на стварање предуслова за успешно вршење дужности одборника, правo одборника на редовно обавештавање и обавезу секретара Скупштине, односно начелника Управе, за благовремено достављање обавештења, тражених података, списа и упутстава из њиховог делокруга, у складу са чланом 31. став 3. и 4. Закона о локалној самоуправи.

**Чланом 5.** мења се члан 26. тачка 5. Статута Градске општине Пантелеј тако што се прописује да Скупштина Градске општине, осим награда и јавних признања, установљава и звање „почасни грађанин“ особи чији су

рад и достигнућа од посебног значаја за Градску општину Пантелеј.

Истим чланом овлашћује се Скупштина Градске општине Пантелеј да именује Изборну комисију за спровођење избора за одборнике Скупштине Градске општине Пантелеј, у складу са Законом о локлним изборима. Истим чланом усаглашава се Статут Градске општине Пантелеј, са чланом 88. Статута Града Ниша, чиме овлашћење да оснива месне заједнице, односно друге облике месне самоуправе у градским насељима, са Скупштине Градске општине Пантелеј, прелази у надлежност Скупштине Града Ниша.

**Чланом 6.** допуњује се и усаглашава се члан 28. Статута Градске општине Пантелеј са чланом 89. Статута Града Ниша, који прописује које одлуке Скупштина Градске општине Пантелеј доноси већином од укупног броја одборника.

**Чланом 7.** допуњује се Статут Градске општине Пантелеј одредбама које прописују да председник Скупштине може да седницу Скупштине закаже у ситуацијама оправдане хитности, као и рокове у којима је председник Скупштине дужан да сазове седницу, у складу са чланом 34. Закона о локалној самоуправи.

**Чланом 8.** допуњује се члан 31. Статута Градске општине Пантелеј, одредбом која се односи се на радно-правни статус заменика председника Скупштине Градске општине Пантелеј, тако што се прописује да може бити на сталном раду у Градској општини Пантелеј, уколико му мирују права из радног односа услед избора на ту функцију, у складу са чланом 39. Закона о локалној самоуправи.

**Чланом 9.** усаглашава се члан 32. став 3. Статута Градске општине Пантелеј са чланом 40. Закона о локалној самоуправи, који прописује стручну спрему потребну за постављење на функцију секретара Скупштине Градске општине.

**Чланом 10.** допуњује се Статут Градске општине Пантелеј одредбама којима се овлашћује Скупштина Градске општине Пантелеј да број радних тела, избор, права и дужности председника и чланова радних тела Скупштине уреди својим пословником што је у складу са чланом 36. став 3. Закона о локалној самоуправи, као и да радно тело може организовати јавно слушање о предлозима прописа и одлука о којима одлучује Скупштина, у складу са чланом 36. став 4. Закона о локалној самоуправи, који је то увео као новину.

**Чланом 11.** додају се у Статут Градске општине Пантелеј нови чланови 34а-34д, којима се регулише јавна расправа: прецизира се и детаљно уређује тај облик учешћа грађана у поступку доношења прописа и општих аката из надлежности Скупштине Градске општине Пантелеј; дефинише се појам јавне расправе, облици одржавања јавне расправе, дужности органа за организовање и спровођење јавне расправе, обавезна јавна расправа, могућност одржавања јавне расправе на основу захтева најмање једне трећине одборника, предлога грађана и предлагача аката. Истим чланом овлашћује се Скупштина да својом одлуком ближе уреди време трајања, начин, поступак, као и друга питања од значаја за организовање и спровођење јавне расправе.

**Чланом 12.** из Статута Градске општине Пантелејбришу се чланови од 35-39 којима се уређује број радних тела и избор, права и дужности председника и чланова радних тела, с обзиром на то да је чланом 36. став 3. Закона о локалној самоуправи прописано да се та питања уреде пословником скупштине.

**Чланом 13.** допуњује се Статут Градске општине Пантелеј, одредбама о образовању Општинске изборне комисије и истим чланом овлашћује се Скупштина да својим пословником ближе уреди избор, права и дужности председника и чланова Општинске изборне комисије.

**Чланом 14.** усаглашава се члан 40. Статута Градске општине Пантелеј са чланом 45. став 3. Закона о локалној самоуправи, који прописује да, кад Скупштина одлучује о избору председника, истовремено и обједињено одлучује о избору заменика председника и чланова Већа Градске општине Пантелеј.

**Чланом 15.** усаглашава се члан 48. Статута Градске општине Пантелеј са чланом 95. Статута Града Ниша, који прописује услове за постављење на положај начелника Управе Градске општине Пантелеј.

**Чланом 16.** усаглашава се члан 50. Статута Градске општине Пантелеј са чланом 97. Статута Града Ниша, који прописује одговорност начелника, за свој и рад Управе Градске општине Пантелеј, Већу Градске општине Пантелеј, али не више и Скупштини Градске општине Пантелеј.

**Чланом 17.** усаглашава се члан 51. Статута Градске општине Пантелеј са чланом 98. Статута Града Ниша, који прописује да Управа Градске општине Пантелеј обавља стручне и административно-техничке послове за потребе рада Скупштине Градске општине Пантелеј, председника Градске општине Пантелеј и Већа Градске општине Пантелеј.

**Чланом 18.** усаглашава се члан 53. Статута Градске општине Пантелеј са чланом 100. Статута Града Ниша који регулише поступање Градског већа у случају када пропис или други општи акт Градске општине Пантелеј није у складу са законом, Статутом Града Ниша и другим прописима Града Ниша.

**Чланом 19.** усаглашава сечлан 59. Статута Градске општине Пантелеј са чланом 68. Закона о локалној самоуправи, који прописује да број потписа грађана потребан за покретање грађанске иницијативе износи 5% од укупног броја грађана са бирачким правом на подручју Градске општине Пантелеј и прописује обавезу Скупштине да на интернет презентацији Градске општине Пантелеј, односно на други примерени начин, обавести јавност да је отпочео рад на припреми прописа које доноси Скупштина.

**Чланови 20. и 21.** регулишу прибављање сагласности Скупштине Града Нишана Одлуку о изменама и допунама Статута Градске општине Пантелеј, њено објављивање по добијању сагласности и рок за ступање на снагу по њеном објављивању.

У Нишу, 24.06.2019. године

**СКУПШТИНА ГРАДСКЕ ОПШТИНЕ ПАНТЕЛЕЈ**

|  |  |
| --- | --- |
|  | **ПРЕДСЕДНИК****Срђан Нешић** |